OpenLLM-France/wikimedia huggingface dataset:
# Rhinogobius sagittus

Rhinogobius sagittus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,5 cm de longitud total.

## Hàbitat

És un peix d'aigua dolça, de clima subtropical i demersal.

## Distribució geogràfica

Es troba a Àsia: Fujian (la Xina).

## Observacions

És inofensiu per als humans.

## Referències

* ↑ Gill T. N., 1859. Notes on a collection of Japanese fishes, made by Dr. J. Morrow. Proc. Acad. Nat. Sci. Phila. v. 11. 144-150.
* ↑ BioLib (anglès)
* ↑ Chen, I-S. & Miller, P.J., 2008. Two new freshwater gobies of the genus Rhinogobius (Teleostei: Gobiidae) in southern China, around the northern region of the South China Sea. The Raffles Bulletin of Zoology, Supplement Series Núm. 19: 225–232.
* 1 2 3 4 FishBase (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Revista en línia

Un webzine, coneguda també per la denominació anglès: online magazine) o revista digital és una revista publicada a internet mitjançant BBS, sense contrapartida impresa.
El webzine el poden publicar aficionats o periodistes professionals. També pot ser gratuït o de pagament.
Parlem d’un webzine interactiu quan els visitants poden comentar articles o d'un webzine col·laboratiu on els internautes poden publicar les seves ressenyes ells mateixos.
En el microcosmos de la ciència-ficció i la literatura fantàstica, un webzine és habitualment un fitxer descarregable que conté notícies, articles, entrevistes i passos a pas dels il·lustradors.
Com els fanzíns, els webzines solen ser temàtics. Són fets per entusiastes, sovint en equip. Els temes tractats sovint giren al voltant de temes que poques vegades són tractats pels mitjans tradicionals: còmics, música alternativa (indie rock, heavy metal, punk rock), jocs de rol però també cinema, història, Internet, moda, etc.
Pocs criteris objectius diferencien un webzine amateur d'un lloc personal: el nombre de col·laboradors, la seva passió, la qualitat tècnica de la producció són comparables. Normalment, s'espera d'un webzine una ambició editorial: contingut original i publicació relativament regular.
L'habilitat tècnica requerida pot ser mínima: dominar un programari de disseny de llocs web com ara CMS o llenguatge HTML és suficient. Contràriament als seus homòlegs en paper, es beneficien amb Internet de mitjans de publicació menys costosos i d'una distribució més àmplia. Alguns webzines aconsegueixen audiències que no tenen res a envejar als mitjans tradicionals i alguns gaudeixen d'un cert reconeixement.
A mesura que han substituït els fanzines, els webzines veuen minada la seva importància pel desenvolupament dels blocs, que són encara més fàcils d'implementar.

## Referències

* ↑ «Definition of webzine | Dictionary.com» (en anglès). [Consulta: 4 març 2022].
# Ribeira da Barca

Ribeira da Barca (crioll capverdià Rubera da Barka) és una vila al sud de l'illa de Santiago a l'arxipèlag de Cap Verd. Està situada a 11 kilòmetres al nord-oest d'Assomada.

## Vegeu també

* Llista de nuclis de població de Cap Verd
# Ribeira Peixe

Ribeira Peixe (antigament: Perseverança) és una localitat de São Tomé i Príncipe. Es troba al districte de Caué, al sud-est de l'illa de São Tomé. La seva població és de 543 (2008 est.). Limita amb Praia Pesqueira a l'oest, Dona Augusta al nord i São João dos Angolares al nord-oest. A tota la part meridional de l'illa i del districte la llengua principal és el crioll portuguès anomenat angolar, mentre que a la resta de l'illa parlen el crioll forro.
La vila forma part del Parc Natural d'Ôbo. En 2007 es podien trobar exemplars de lànid de São Tomé (Lanius newtoni) a Ribeira Peixe i a Ana Chaves, i segons algunes observacions hi havia uns 50 exemplars. L'únic equip de futbol és el FC Ribeira Peixe.

## Evolució de la població

Població de Ribeira Peixe (2001-2008) :
| 2001 | 2008 |
| 476 | 543 |

## Referències

* ↑ «Roça Ribeira Peixe». Arxivat de l'original el 2017-12-01. [Consulta: 29 novembre 2017].
* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Roc del Migdia

«Roc del Migdia» té aquests significats:
* Roc del Migdia (Odèn), muntanya del terme municipal d'Odèn, a la comarca del Solsonès
* Roc del Migdia (Sureda), muntanya del límit dels termes comunals de la Roca d'Albera i de Sureda, a la comarca del Rosselló
* Roc del Migdia dels Clots, muntanya del terme municipal de la Coma i la Pedra, a la comarca del Solsonès
* Roc del Migdia de la Colilla, muntanya del terme municipal de la Coma i la Pedra, a la comarca del Solsonès
# Puig Xiriguell

El Puig Xiriguell és una muntanya de 109 metres que es troba entre els municipis de Biure i Campmany, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Diuca grisa

La diuca grisa (Diuca diuca) és un ocell de la família dels tràupids (Thraupidae) i única espècie del gènere Diuca Reichenbach, 1850.

## Hàbitat i distribució

Habita vessants amb arbusts, dunes, pobles i àrids turons de grava dels Andes de Xile, extrem sud-est de Bolívia i oest de l'Argentina, cap al sud, fins Santa Cruz; pampas de l'Argentina des de l'est de Mendoza, cap al sud, fins l'est de Santa Cruz.

## Referències

* ↑ «Diuca grisa». Cercaterm. TERMCAT, Centre de Terminologia. Rev. 20/01/2023(català)
# Divisió de Gwalior

La divisió de Gwalior és una de les deu grans entitats administratives de l'estat de Madhya Pradesh, a l'Índia. La capital és Gwalior. Està formada pels districtes d'Ashoknagar, Shivpuri, Datia, Guna i Gwalior.
# Divisió de Faizabad

La divisió de Ayodhya és una divisió administrativa de l'estat d'Uttar Pradesh a l'Índia. La capital és Faizabad. Està formada per quatre districtes: Faizabad, Ambedkar Nagar, Barabanki i Sultanpur. Anteriorment fou una divisió de l'Oudh a les Províncies Unides d'Agra i Oudh. La capital era a Faizabad. Tenia una superfície de 31.372 km² i la població era de: 5.905.367 (1869), 6.062.140 (1881), 6.794.272 (1891) i 6.855.991 (1901). La formaven els districtes entre el Gogra i el Ganges i era la tercera divisió en superfície de la província però la primera en població. Els hindús eren el 86% i els musulmans el 13,5%. Els districtes que la formaven eren sis: Faizabad, Barabanki, Sultanpur, Bahraich, Partabgarh i Gonda.
# Devils Lake

Devils Lake és una població dels Estats Units a l'estat de Dakota del Nord. Segons el cens del 2000 tenia 7.222 habitants.

## Demografia

Segons el cens del 2000, Devils Lake tenia 7.222 habitants, 3.127 habitatges, i 1.773 famílies. La densitat de població era de 444 hab./km².
Dels 3.127 habitatges en un 27,5% hi vivien nens de menys de 18 anys, en un 41,2% hi vivien parelles casades, en un 11,3% dones solteres, i en un 43,3% no eren unitats familiars. En el 37,7% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,87.
Per edats la població es repartia de la següent manera: un 24% tenia menys de 18 anys, un 10% entre 18 i 24, un 25,6% entre 25 i 44, un 19,3% de 45 a 60 i un 21,1% 65 anys o més.
L'edat mediana era de 38 anys. Per cada 100 dones de 18 o més anys hi havia 85 homes.
La renda mediana per habitatge era de 31.250 $ i la renda mediana per família de 39.541 $. Els homes tenien una renda mediana de 27.972 $ mentre que les dones 18.000 $. La renda per capita de la població era de 17.741 $. Entorn de l'11,2% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Devils Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Devils Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Dixie Carter

Dixie Virginia Carter (McLemoresville, Tennessee, 25 de maig del 1939 – Houston, Texas, 10 d'abril del 2010) fou una actriu de cinema, televisió i teatre nord-americana, activa entre 1960 i 2010, tot i que coneguda principalment pels seus papers a les sèries Designing Women (1986–1993) i Desperate Housewives (2006–2007). Per aquesta darrera va ser nominada a un premi Emmy.

## Filmografia

| Any | Títol | Paper | Notes |
| 1974 | One Life to Live | Dorian Cramer | |
| 1980 | OHMS | Nora Wing | |
| 1981 | The Killing of Randy Webster | Billie Webster | |
| 1983 | Going Berserk | Angela | |
| 1995 | Dazzle | Lydie Kilkullen | |
| 1996 | Gone in the Night | Ann Dowaliby | |
| 1999 | My Neighbors the Yamadas | | Veu |
| 2000 | The Life & Adventures of Santa Claus | Necile | Veu |
| 2001 | The Big Day | Carol | |
| 2003 | Comfort and Joy | Frederica | |
| 2008 | Our First Christmas | Evie Baer | |
| 2009 | That Evening Sun | Ellen Meecham | |

## Premis i nominacions
### Nominacions

* 2007 Primetime Emmy a la millor actriu convidada en sèrie còmica per Desperate Housewives
# Diaphus nielseni

Diaphus nielseni és una espècie de peix de la família dels mictòfids i de l'ordre dels mictofiformes.

## Morfologia

* Els mascles poden assolir 4 cm de longitud total.

## Hàbitat

És un peix marí i d'aigües profundes.

## Distribució geogràfica

Es troba a la costa est de Madagascar i des de l'Àsia sud-oriental fins al sud del Japó.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 3 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Diaphus mascarensis

Diaphus mascarensis és una espècie de peix de la família dels mictòfids i de l'ordre dels mictofiformes.

## Morfologia

* Els mascles poden assolir 14,4 cm de longitud total.

## Hàbitat

És un peix marí i d'aigües profundes que viu entre 237-800 m de fondària.

## Distribució geogràfica

Es troba a l'oest de l'Índic.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 3 FishBase (anglès)
* ↑ Bekker, V.E. i Y.N. Shcherbachev, 1990. Bathypelagic species of the families Neoscopelidae and Myctophidae from the Indian Ocean, with a description of a new species of Diaphus. J. Ichthyol. 30(7):122-134.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Donzell arbustiu

El donzell arbustiu o donzell bord (Artemisia arborescens), planta amb flors del gènere Artemisia de la família de les asteràcies. També s'anomena absenta, cogombre amarg, donzell, donzell de muntanya, herba de Sant Joan i mata del donzell. També s'han recollit les variants lingüístiques albrótano i cobrombo amarg.

## Morfologia

És una planta perenne llenyosa erecta, sovint de més d'un metre d'alçada. Les fulles són aromàtiques, finament dividides i de color blanc platejat. Les flors es presenten en capítols reunits en panícules esfèriques de color groc. Floreix de juny a juliol. És una herba molt semblant a l'espècie del mateix gènere, Artemisia absinthium, de la qual s'extreu el conegut licor d'absenta.

## Distribució

És una planta nativa de la zona mediterrània i del Iemen. Es troba cultivada i més o menys naturalitzada en diverses contrades mediterrànies marítimes del Països Catalans, P. Valencià i Illes Balears.

## Taxonomia

Aquest tàxon va ser publicat per primer cop l'any 1753 a l'obra Species Plantarum de Carl von Linné. El nom del gènere deriva d'Artemísia II de Cària, reconeguda com a botànica. L'epítet específic d'arrel llatina significa "semblant a un arbre".

### Sinònims

Els següents noms científics són sinònims d'Artemisia arborescens:
* Absinthium arborescens Moench
* Absinthium argenteum Besser
* Artemisia argentea Seb. & Maur. ex Willk. & Lange
* Artemisia elegans Salisb.

## Referències

* 1 2 «Artemisia arborescens». Noms de plantes. Corpus de fitonímia catalana. TERMCAT, Centre de Terminologia. [Consulta: 23 juny 2022].
* 1 2 3 4 «Artemisia arborescens» (en anglès). Plants of the World Online. Royal Botanic Gardens. Kew. [Consulta: 23 juny 2022].
* ↑ de Bolòs, Oriol; Vigo, Josep; Masalles, Ramon M.; Ninot, Josep M. «Compostes». A: Flora Manual dels Països Catalans. 2a Edició. Barcelona: PorticNatura, 2005, p. 895. ISBN 8473064003.
* ↑ «Artemisia II» (en anglès). Encyclopædia Britannica. Encyclopædia Britannica, Inc.. [Consulta: 18 juny 2022].
* ↑ «arborescens - ardens» (en anglès). Dictionary of Botanical Epithets. [Consulta: 23 juny 2022].

## Bibliografia

* Bailey, L. H. & E. Z. Bailey. 1976. Hortus Third i–xiv, 1–1290. MacMillan, New York.
# Domènec Moliné i Nicola

Domènec Moliné i Nicola fou un empresari català (1900-1998).
Fill d'un dels socis fundadors de la Cooperativa Cadí el 1915, en va ser director gerent entre 1930 i 1980 i pare de Carles Moliné, que també va ser director de l'empresa fins a la seva mort l'any 2011.
Al llarg de 50 anys dedicats al sector lleter, Domènec Moliné va destacar per la seva capacitat de treball, compromís amb la marca i, molt especialment, per la innovació tecnològica i la recerca constant de l'eficiència comercial i industrial.
L'any 1982 va ser guardonat amb la Premi Creu de Sant Jordi. L'any 2015 també va rebre aquest guardó, com a entitat, la Cooperativa Lletera del Cadí.

## Referències

* ↑ DECRET 134/1982, de 27 de maig, concedint la Creu de Sant Jordi de la Generalitat de Catalunya a quaranta-tres personalitats
* ↑ «La Cooperativa Cadí edita un llibre sobre Domènec Moliné Nicola». [Consulta: 14 abril 2017].
# Dingle (Liverpool)

Dingle (conegut localment com the Dingle) és una zona de al centre de la ciutat Liverpool, Merseyside, Anglaterra. És al sud de la ciutat envoltat pels districtes adjacents de Toxteth i Aigburth. Al cens de 2001 Dingle tenia 13.246 habitants. Dingle és el districte més meridional al centre de la ciutat de Liverpool. Més al sud de Dingle hi ha els suburbis. Aquesta zona és tradicionalment ocupada per gent de classe treballadora, els habitatges són majoritàriament cases adossades, encara que molts dels carrers, estan sent eliminats per deixar espai per a un altre tipus d'habitatges.
De la mateixa manera que molts districtes a Liverpool, no hi ha un acord universal sobre els límits de Dingle. L'antic municipi de Toxteth Park cobreix una àrea molt més gran que abasta Parliament Street, Lodge Lane, Smithdown Road, Penny Lane, Greenbank Road, Aigburth Vale i St Michael-in-the-Hamlet. Alguns vilatans consideren Dingle dins de l'àrea abastada per Warwick Street, al nord, Princes Road, Devonshire Road i Dingle Lane. Alguns defineixen la carrerada que l'anterior però només fins al Carrer Grafton i no a la riba del Mersey, ja que aquesta zona era part dels molls de Liverpool. La zona compresa entre Admiral Street i Princes Road és conegut com a Princes Park, després que el parc proper.
Garswood Street i Elswick Street han sigut llocs de rodatge de les sèries televisives de la BBC Boys from the Blackstuff escrits per Alan Bleasdale i Bread, escrit per Carla Lane. El 2007, els residents de la zona Shorefields de Dingle signaren una petició per bloquejar els plans per a un nou desenvolupament residencial de dotze plantes al infilled Herculaneum Dock.
Les estacions de tren més properes són Brunswick per a les persones que viuen a la zona de Grafton Street i St Michaels per als que viuen a la zona de Dingle Lane. Les dues estacions són a la línia del nord de la xarxa Merseyrail. Els trens parteixen del centre de Liverpool cap a Southport i Hunts Cross.
Els serveis d'autobús són proporcionats per Arriva, Stagecoach i Merseytravel.

## Notes

* ↑ «2001 Census: Dingle». Office for National Statistics. Arxivat de l'original el 2015-02-14.
* ↑ «People of ‘Bread streets' likely to lose their view». Liverpool Daily Post, 14-04-2007.

## Enllaços externs

* http://www.liverpoolpictorial.co.uk/blog/dingle-liverpool-1964/ Arxivat 2015-04-02 a Wayback Machine.
# Paul Foster-Bell

Paul Ayers Robert Foster-Bell (Whangarei, Northland; març de 1977) és un polític neozelandès i diputat de la Cambra de Representants de Nova Zelanda des del maig de 2013. És membre del Partit Nacional.

## Inicis

Foster-Bell va néixer el març de 1977 a Whangarei, la ciutat principal de la regió de Northland. Va créixer en una granja propera a Portland. Va realitzar els seus estudis secundaris a l'Escola Secundària de Nois de Whangarei (Whangarei Boys' High School). Els seus estudis terciaris els realitzà a la Universitat d'Otago, d'on es graduà amb un grau d'arqueologia i un diploma de comerç. Té avantpassats anglesos, escocesos, portuguesos i maoris.
Fou diplomàtic pel govern neozelandès treballant en l'ambaixada neozelandesa a l'Aràbia Saudita, a l'Iran i al Pakistan. A Wellington treballà pel Ministeri d'Afers Exteriors.
Foster-Bell va ser copresident entre el 2012 i 2013 de Monarchy New Zealand, una organització no governamental monarquista a favor de mantenir la monarquia britànica a Nova Zelanda.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2013-actualitat | 50 | Llista | 56 | Nacional |
En les eleccions de 2011 va ser candidat a la circumscripció electoral de Wellington Central. Va captar el 32,51% del vot per darrere del 49,15% de Grant Robertson del Partit Laborista. Al trobar-se 56è en la llista electoral del Partit Nacional, Foster-Bell no fou elegit en les eleccions de 2011.
Al dimitir Jackie Blue l'abril de 2013, Foster-Bell la succeí un mes després. El 28 de maig oficialment fou declarat diputat.

## Referències

* 1 2 (anglès) Peden, Robert Andrew: «Declaration by Electoral Commission That Paul Ayers Robert Foster-Bell is Elected a Member of Parliament». The New Zealand Gazette. [Publicació: 21/05/2013.] [Consulta: 19/06/2013.]
* ↑ (anglès) «Paul Foster-Bell – List member, National Party». Parlament de Nova Zelanda. [Consulta: 19/06/2013.]
* ↑ (anglès) «Paul Foster-Bell - Biography Arxivat 2013-12-02 a Wayback Machine.». Partit Nacional de Nova Zelanda. [Consulta: 19/06/2013.]
* ↑ (anglès) «Paul Foster-Bell to stand for National in Wellington Central». The New Zealand Herald. [Publicació: 21/04/2011.] [Consulta: 19/06/2013.]
* 1 2 (anglès) Shuttleworth, Kate: «Former MP rules out return to Parliament». The New Zealand Herald. [Publicació: 22/04/2013.] [Consulta: 19/06/2013.]
* ↑ (anglès) «Official Count Results -- Wellington Central». Comissió Electoral. [Consulta: 19/06/2013.]
* ↑ (anglès) Chapman, Kate: «National announce party list». Stuff.co.nz. [Publicació: 04/09/2011.] [Consulta: 19/06/2013.]
* ↑ (anglès) Bradford-Cozier, Katie: «Paul Foster-Bell sworn in as MP». Newstalk ZB. [Publicació: 28/05/2013.] [Consulta: 19/06/2013.]

## Vegeu també

* Partit Nacional de Nova Zelanda

## Enllaços externs

* (anglès) Informació sobre Paul Foster-Bell a la pàgina web del Partit Nacional Arxivat 2013-10-18 a Wayback Machine.
# Java Occidental

Java Occidental (Jawa Barat en indonesi) és una província d'Indonèsia. Es troba a la part occidental de l'illa de Java i la seva capital és Bandung. Amb una població de 46,3 milions (el 2014) és la que té més població i més densitat de població de totes les Províncies d'Indonèsia.

## Referències

* ↑ «Java Occidental». Gran Enciclopèdia Catalana. Barcelona: Grup Enciclopèdia Catalana.
# Satoru Yamagishi

Satoru Yamagishi (Prefectura de Chiba, Japó, 3 de maig de 1983) és un futbolista japonès.

## Selecció japonesa

Satoru Yamagishi va disputar 11 partits amb la selecció japonesa.

## Enllaços externs

* National Football Teams
* Japan National Football Team Database